**ЈАВНИ ПОЗИВ ЗА ИЗБОР ТРЕНЕРА ЗА СПРОВОЂЕЊЕ ОБУКЕ ЗА УПРАВЉАЊЕ ПРОЈЕКТНИМ ЦИКЛУСОМ ЗА ОРГАНИЗАЦИЈЕ ЦИВИЛНОГ ДРУШТВА У ГРАДУ ИСТОЧНО САРАЈЕВО**

Савез општина и градова Републике Српске (Савез) у оквиру пројекта „Јачање капацитета и транспарентности локалних власти у Републици Српској“ расписује Јавни позив за избор тренера који ће пружати услуге обуке из области Управљања пројектним циклусом (PCM) за организације цивилног друштва (ОЦД) у граду Источно Сарајево и граду Приједор.

Пројекaт Јачање грађанског учешћа и транспарентности на локалном нивоу проводи се у оквиру Регионалног програмa локалне демократије на Западном Балкану (РеЛОаД), који финансира Европска унија (ЕУ), а спроводи Развојни програм Уједињених нација (UNDP).

Циљ ReLOaD пројекта је јачање партнерства локалних власти и цивилног друштва на Западном Балкану. Након прегледа материјала, тренер ће прилагодити пакет обуке за учеснике, укључујући све релевантне пропратне материјале (дневни ред, презентације, улазни/излазни тест, брошуре, други референтни материјали). Савез ће обезбиједити формуларе за евалуацију након обуке. Поред ових техничких модификација, предавач је дужан да развије применљиве студије случаја и групне вјежбе које ће се уградити у постојеће материјале. Релевантни материјали ће бити одобрени од стране Савеза пре спровођења обуке.

**Реализација обуке**

Предвиђено трајање обуке за град Источно Сарајево је 2 дана, док је припрема и извjештавање предвиђено пола дана, за град Приједор обука је предвиђена у трајању од 1 дана, менторство 1 дан, док је припрема и извjештавање предвиђено пола дана. Укупно 5 радних дана. Очекивани број учесника на тренингу је између 10-20 учесника. Обука ће се одржати у просторијама ЈЛС и треба да буде интерактивна, подстичући учеснике да се ангажују, постављају питања и дискутују. Обука треба да полазницима пружи релевантна знања и вјештине које ће им омогућити да дођу до пројектних идеја, успjешно напишу и реализују пројекат.

Након спровођења обуке, тренер ће извршити евалуацију (која ће укључивати евалуацију садржаја обуке, квалитета тренера и метода обуке и процjену стеченог знања). Локацију и логистику обуке обезбедиће Савез, односно град Источно Сарајево.

**Извјештавање**

На крају обуке, тренер ће припремити завршни извjештај о спроведеним обукама који ће укључивати, али неће бити ограничен на: циљеве обуке и постигнуте резултате, број учесника, анализу знања прије и после обуке, научене лекције и препоруке, евалуацију учинка обуке, евиденцију постављених питања итд. Сви приказани подаци о учесницима треба да буду рашчлањени по полу.

**Сврха обуке**

Сврха обука је јачање капацитета локалних ОЦД за осмишљавање и имплементацију пројеката који доприносе локалном развоју и пружању услуга.

**Циљ обуке**

На основу већ припремљеног наставног плана и програма, тренер ће организовати PCM обуку за ОЦД у одређеној партнерској локалној самоуправи пројекта ReLOaD током јавних позива које организују ЈЛС.

**Временски оквир**

Рок за обуку је до 31.марта 2023. године.

Рок за подношење завршног извјештаја је 5.април 2023.године.

**Финансијски оквир**

Процјењена вриједност посла је до 2.000,00 КМ.

**Од тренера се очекује да:**

- Посједује референце са којима може да демонстрира вјештине везане за осмишљавање и извођење обуке;

- Познаје рад организација цивилног друштва;

- Има релевантно и доказано професионално искуство у пружању обуке за PCM;

- Посједује искуство у коришћењу МС office (MC word, exsel, PPP итд.) и писању извјештаја;

- Претходно искуство у раду са UNDP и Савезом је предност.

**Потенцијални кандидати су дужни да доставе сљедећа документа:**

- Биографију (CV) на једном од службених језика БХС, са посебним нагласком на област јавног позива;

- Референтна листа која доказује очекиване квалификације;

- Важећи сертификат PCM тренера реномиране институције;

- Попуњен образац за пријаву;

- Копија личне карте;

- и другу документацију којом се може доказати испуњеност услова за обављање стручних услуга из области за коју је расписан јавни позив.

- Попуњен пријавни формулар, заједно са приложеним доказима о испуњавању услова, доставите е-поштом на [info@alvrs.com](mailto:info@alvrs.com) или поштом на следећу адресу:Савез општина и градова Републике Српске, улица Потпоручника Смајића 18/3, 76300 Бијељина, са назнаком „За јавни позив“, најкасније до 3.03.2023.год

За додатне информације заинтересовани се могу обратити на број телефона: 055/220-270, контакт особа Горан Ракић или на [goranr@alvrs.com](mailto:goranr@alvrs.com). Непотпуне и неблаговремене пријаве неће се разматрати. Пријавни формулар можете преузети на сајту Савеза: [www.alvrs.com](http://www.alvrs.com)